b'\n_START_ARTICLE_\nZnamenje\n_START_PARAGRAPH_\nZn\xc3\xa1menje je v kr\xc5\xa1\xc4\x8danstvu in umetnostni zgodovini arhitekture ime za nabo\xc5\xbeen spomenik postavljen ob poti, na kri\xc5\xbei\xc5\xa1\xc4\x8du ali v naselju. Lahko je lesen, kamnit, ali pa zidan iz kamna ali opeke. Znamenja so bila po navadi postavljena iz zaobljube v nesre\xc4\x8di v primeru re\xc5\xa1itve. Pogosto so tudi poslikana ali vsebujejo kak\xc5\xa1en kip svetnika, morda kri\xc5\xbe._NEWLINE_Po zunanji obliki so zelo podobna kapelicam, vendar se od njih razlikujejo po tem, da nimajo notranjega prostora, v katerega bi lahko \xc4\x8dlovek vstopil. Kve\xc4\x8djemu imajo v zidu ali stebru ni\xc5\xa1o, v kateri je name\xc5\xa1\xc4\x8den kip ali kri\xc5\xbe. Nekatera imajo poslikave ali ni\xc5\xa1e na vseh \xc5\xa1tirih stenah.'